Aktív művészetszervező tevékenysége nyomán 2005-ben létrehozta az öt szobrászművészt (Drabik István, Gaál József, Kalmár János, Mata Attila, Szabó Tamás, Taubert László) tömörítő MORPH csoportot, amelynek tagjaként számos hazai és külföldi (Berlin, Bécs, Moszkva) kiállításon vesz részt. Érzékeny megmunkálású kisplasztikák alkotója, kiemelkedőek fejplasztikái, köztük "Hajnal" című (papír, vegyes technika, 35x30x28 cm, 1979-99), "Bekötözött fejű" (márvány, 35x27x26 cm), "Mária" című (bronz, 24 cm, 1989-1999). Egész alakos monumentális szobraira is jellemző az érzékenységet kifejező stílus, köztük 1956-os "Emlékmű" (bronz, 650 cm, 1990-91, Salgótarján), "Carl Lutz Emlékmű" (bronz, 550 cm, 1990-91, Budapest).